钦定古今图书集成/明伦汇编/闺媛典/第152卷 > 陈绍庆妻田氏
## 钦定古今图书集成/明伦汇编/闺媛典/第152卷 > 陈绍庆妻田氏

按《容城县志》：田氏，陈绍庆妻。氏年二十岁，夫亡，绝粒
欲死，翁姑苦劝曰：“汝夫无他弟兄，汝死，我两人何依？
且二子在襁褓，谁复抚之？”语尽泣下。氏乃不死，苦节
尽孝，养夫妹八人俱亲为治妆。二孤长俾从师，躬𦈞
纑以佐之。仲子可成领乡荐，宰宜阳，不半载，卒于官。
氏与妇同扶柩归。复抚孙述志，仍举孝廉，建坊旌表。